CELEX: 62010TJ0556
Language: ro
Date: 2012-10-11 00:00:00
Title: Hotărârea Tribunalului (camera a șaptea) din 11 octombrie 2012. # Novatex Ltd împotriva Consiliul Uniunii Europene. # Subvenții - Importuri de anumite tipuri de polietilen tereftalat originare din Iran, Pakistan și Emiratele Arabe Unite -Taxă compensatorie definitivă și colectare definitivă a taxei provizorii - Articolul 3 alineatele (1) și (2), articolul 6 litera (b) și articolul 7 alineatul (2) din Regulamentul (CE) nr. 597/2009. # Cauza T-556/10.

Hotărârea Tribunalului (Camera a șaptea) din 11 octombrie 2012 – Novatex/Consiliul
      (Cauza T-556/10)
      „Subvenții – Importuri de anumite tipuri de polietilen tereftalat originare din Iran, Pakistan și Emiratele Arabe Unite – Taxă compensatorie definitivă și colectare definitivă a taxei provizorii – Articolul 3 alineatele (1) și (2), articolul 6 litera (b) și articolul 7 alineatul (2) din Regulamentul (CE) nr. 597/2009”
      1.                     Politica comercială comună – Protecție împotriva practicilor de subvenționare din partea unor state terțe – Puterea de apreciere
            a instituțiilor – Control jurisdicțional – Limite (Regulamentul nr. 597/2009 al Consiliului) (a se vedea punctul 35)
      2.                     Politica comercială comună – Protecție împotriva practicilor de subvenționare din partea unor state terțe – Subvenție – Contribuție
            financiară a autorităților publice din țara de origine sau de export – Regim general de impozitare – Elemente care trebuie
            luate în considerare în vederea comparării tratamentului fiscal al veniturilor provenite din vânzările interne și din vânzările
            la export [Acordul din 1994 privind subvențiile și măsurile compensatorii, art. 1 alin. (1) lit. (a) punctul (ii); Regulamentul
            nr. 597/2009 al Consiliului, art. 2-4] (a se vedea punctele 36 și 40-43)
      3.                     Politica comercială comună – Protecție împotriva practicilor de subvenționare din partea unor state terțe – Subvenție – Contribuție
            financiară a autorităților publice din țara de origine sau de export – Noțiune – Regim fiscal care determină o cotă de impozitare
            mai mică în cazul profiturilor obținute din vânzările la export decât în cazul profiturilor obținute din vânzările interne –
            Includere [Regulamentul nr. 597/2009 al Consiliului, art. 3 alin. (1) lit. (a) punctul (ii )] (a se vedea punctele 56-58,
            63 și 65)
      4.                     Politica comercială comună – Protecție împotriva practicilor de subvenționare din partea unor state terțe – Derularea anchetei –
            Prerogative ale Comisiei – Limite – Obligația de cooperare a întreprinderilor vizate de o plângere – Conținut [Regulamentul
            nr. 597/2009 al Consiliului, art. 11 alin. (2) și art. 26] (a se vedea punctele 81 și 87)
      5.                     Politica comercială comună – Protecție împotriva practicilor de subvenționare din partea unor state terțe – Subvenție – Împrumut
            acordat de autoritățile publice – Existența unui avantaj conferit de autoritățile publice – Condiții [Acordul din 1994 privind
            subvențiile și măsurile compensatorii, art. 14 lit. ( b); Regulamentul nr. 597/2009 al Consiliului, art. 3 alin. (2) și art.
            6 lit. (b)] (a se vedea punctele 119 și 124-126)
      6.                     Acțiune în anulare – Competența instanței Uniunii – Competența de reformare – Excludere (art. 264 TFUE) (a se vedea punctele
            152-154)
      Obiectul 
      
         
               Cerere de anulare a Regulamentului de punere în aplicare (UE) nr. 857/2010 al Consiliului din 27 septembrie 2010 de instituire
                  a unei taxe compensatorii definitive și de colectare definitivă a taxei provizorii instituite la importurile de anumite tipuri
                  de polietilen tereftalat originare din Iran, Pakistan și Emiratele Arabe Unite (JO L 254, p. 10), în măsura în care privește
                  reclamanta
               
            Dispozitivul 
      
         
                  1)
               
               
                  
               
               
                  	Anulează, în ceea ce privește Novatex Ltd, articolul 1 din Regulamentul de punere în aplicare (UE) nr. 857/2010 al Consiliului
                     din 27 septembrie 2010 de instituire a unei taxe compensatorii definitive și de colectare definitivă a taxei provizorii instituite
                     la importurile de anumite tipuri de polietilen tereftalat originare din Iran, Pakistan și Emiratele Arabe Unite, în măsura
                     în care taxa compensatorie definitivă pentru importurile de anumite tipuri de polietilen tereftalat în Uniunea Europeană o
                     depășește pe cea aplicabilă în lipsa unei erori referitoare la suma menționată la rândul 74 din declarația privind veniturile
                     pentru exercițiul fiscal 2008 
                  
               
            
         
                  2)
               
               
                  
               
               
                  	Respinge în rest acțiunea.
               
            
         
                  3)
               
               
                  
               
               
                  	Consiliul Uniunii Europene suportă propriile cheltuieli de judecată și 50 % din cheltuielile de judecată efectuate de Novatex.
                     Novatex suportă 50 % din propriile cheltuieli de judecată. Comisia Europeană suportă propriile cheltuieli de judecată.